Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Syyria väittää torjuneensa Israelin ampuman ohjuksen.
Ohjuksen kohde sijaitsi alueella, jossa Iranilla on useita tukikohtia.
Kaksi palestiinalaista teiniä -
puukotti eilen israelilaista poliisia Temppelivuoren sisäänkäynnillä.
Poliisi sai lieviä vammoja.
Israel päätti estää maahanpääsyn -
kahdelta amerikkalaiselta demokraatti- puolueen kongressiedustajalta.
Kielto koskee Ilhan Omaria ja Rashida Tlaibia, -
jotka ovat Israelin-vastaisen BDS-boikottiliikkeen tukijoita.
Syyrialainen sotilaslähde vahvisti, että Syyrian ilmatilaan tunkeutui -
Pohjois-Libanonin suunnalta Israelin ampuma ohjus, -
jonka Syyrian ilmapuolustus onnistui torjumaan.
Syyrian SANA-uutistoimiston lainaama lähde sanoi, -
että lentoradasta päätellen ohjus oli matkalla -
Masyafin alueella Haman maa- kunnassa sijaitsevaan kohteeseen.
Alueella on useita Iranin sotilastukikohtia, -
joihin Israel on tehnyt säännöllisesti iskuja.
Syyrialaislähde vihjasi, että iskuyrityksen takana oli Israel: -
"USA:n ja Israelin iskut Syyriaan osuvat aina ajankohtiin, -
jolloin Syyrian hallinto on pääsemässä voitolle terroristiryhmistä."
Israelin puolustusvoimat sanoi TV7:lle,
ettei se kommentoi ulkomaisia raportteja operaatioistaan.
Israelilainen puolustuslähde kiisti Syyrian väitteet Israelin roolista.
Israel on pyrkinyt estämään Iranin sotilaalliset pyrkimykset Syyriassa.
Lähde kieltäytyi kommentoimasta viimeöistä iskua. Samalla hän korosti,-
että Syyria on hyvin perillä Israelin sotilaallisesta ylivoimasta: -
Israel voi tuhota välittömästi minkä tahansa kohteen, -
joka uhkaa sen turvallisuutta. SOHR-järjestö puolestaan arveli, -
että viimeöisen iskun takana olisi Israel. Järjestön mukaan ohjus -
tuhottiin Masyafin kaupungin lähellä, eikä kuolonuhreja tiettävästi tullut.
Sitten Jerusalemiin. Kaksi 14-vuotiasta palestiinalaisteiniä -
puukotti eilen israelilaista poliisia Temppelivuoren läntisellä portilla.
Poliisi loukkaantui keskivaikeasti.
Alueella partioineet poliisit vastasivat välittömästi ampumalla hyökkääjiä, -
joista toinen kuoli ja toinen loukkaantui vakavasti.
Poliisin tiedotteessa sanottiin: -
"Molemmat palestiinalaiset olivat alaikäisiä. Yksi lähistöllä ollut -
sivullinen sai vamman jalkaansa. Hänet vietiin sairaalahoitoon."
Shaarei Tsedek -sairaalasta kerrottiin, että haavoittunut poliisi sai -
useita puukoniskuja ylävartaloonsa, ja hän on parhaillaan hoidettavana.
Vakavia vammoja luodeista saanut palestiinalaishyökkääjä -
on myös paraikaa hoidettavana israelilaisessa sairaalassa.
Muita aiheita. Israel on päättänyt estää maahanpääsyn -
kahdelta amerikkalaiselta demokraatti- puolueen kongressiedustajalta.
Kielto koskee Ilhan Omaria ja Rashida Tlaibia, -
jotka ovat Israelin-vastaisen BDS- boikottiliikkeen aktiivisia kannattajia.
Aluksi näytti siltä, että kaksi muslimiedustajaa pääsisivät Israeliin.
Israel kuitenkin muutti päätöstään -
tutkittuaan naisten matkasuunnitelmaa tarkemmin.
Suunnitelmassa mm. puhuttiin Israelin sijasta matkasta "Palestiinaan".
Israelin sisäministeri Deri kirjoitti lausunnossaan -
sopineensa päätöksestä pääministeri Netanjahun, -
ulkoministeri Katzin ja turvallisuus- ministeri Erdanin kanssa. Deri selitti,-
että Israel kyllä kunnioittaa USA:n kongressia ja maiden liittolaisuutta, -
mutta olisi järjetöntä sallia maahanpääsy sellaisille henkilöille, -
jotka haluavat vahingoittaa Israelia. Deri korosti, -
että edustaja Tlaib ― jonka suku on kotoisin palestiinalaisalueilta ―
voi saada humanitaarisen viisumin vieraillakseen sukulaistensa luona, -
kunhan matkaan ei sisälly juutalaisvaltion vastaista kiihotusta.
Sisäministeriöstä selitettiin TV7:lle, -
että Israel ei muuttanut mieltään presidentti Trumpin tviitattua, -
että Omar ja Tlaib "vihaavat Israelia" -
ja että "osoittaisi heikkoutta, jos Israel päästäisi nämä maahan".
Israel päätti asiasta tutkittuaan huolellisesti -
naisten Israelin-vastaisia toimia mm. BDS-boikottiliikkeessä.
Päätöksellä oli siten oikeudelliset perusteet.
Pääministeri Netanjahu selitti lausunnossaan: -
"Mikään valtio maailmassa ei kunnioita USA:ta ja sen kongressia -
yhtä paljon kuin Israel. Edustajat Tlaib ja Omar eivät vain kritisoi Israelia -
― he ovat johtavia aktivisteja, -
jotka yrittävät ajaa kongressissa läpi Israelin-vastaisia boikottilakeja."
Netanjahu korosti: "Israel on vapaa ja elinvoimainen demokratia, -
jota saa kritisoida. Mutta on yksi poikkeus: -
Israelin laki estää maahanpääsyn -
Israelin-vastaisia boikotteja edistäviltä henkilöiltä.
Muutkaan demokratiat eivät päästä maahan sellaisia henkilöitä, -
jotka yrittävät vahingoittaa maata."
Netanjahu sanoi, että myös USA on samantapaisista syistä -
estänyt maahanpääsyn israelilaiselta knessetjäseneltä -
ja muiden maiden edustajilta.
Netanjahu valotti, että päätöksen yhtenä syynä oli myös se, -
että kongressiedustajien matkan rahoittava järjestö, Miftah, -
tukee aktiivisesti BDS:ää.
Sen parissa on myös ilmaistu tukea Israelin-vastaiselle terrorismille.
Netanjahu yritti torjua syytöksiä puoluepoliittisesta pelistä -
huomauttamalla: "Israel toivotti viime viikolla lämpimästi tervetulleeksi -
70 demokraattien ja republikaanien kongressiedustajaa, -
jotka ilmaisivat puoluekannasta riippumatta tukea Israelille.
Myös kongressin viimekuinen äänes- tys BDS:ää vastaan heijastaa tätä."
USA:n presidentti Donald Trump piti Israelin päätöstä tervetulleena.
Hän syytti Omaria ja Tlaibia juutalais- ja Israelin-vastaisuudesta.
He ovat erittäin juutalaisvastaisia ja Israelin-vastaisia.
Heidän puheensa ovat häpeällisiä.
Esimerkkejä on lukuisia. Kyse ei ole vain pienestä väärinkäsityksestä.
Heidän puheensa Israelista ja juutalaisista ovat hirvittäviä, -
ja heistä on tullut demokraattipuolueen kasvot.
Annoin voimakkaan lausunnon asiasta.
Jos mietitään kaikkea mitä he ovat sanoneet...
Jos minä sanoisin vastaavia asioita, -
olisi edessä hirveä kuukausi, lievästi sanottuna.
Omarin ja Tlaibin puheet ovat häpeällisiä.
Miksi Israel päästäisi heidät maahan?
Kongressiedustaja Omar kuvasi Israelin päätöstä -
"loukkaukseksi demokraattisia arvoja vastaan". "On ironista, -
että Lähi-idän ainoa demokratia tekee tällaisen päätöksen", hän sanoi.
Asia ei kuulemma yllättänyt häntä, sillä hänen mukaansa -
"Netanjahu on toistuvasti vastustanut rauhanponnisteluja -
ja rajoittanut palestiinalaisten liikkumavapautta".
Gibraltarin alueen pääministerin Fabian Picardon mukaan -
Iranilta on saatu vakuuksia, joiden myötä -
iranilaistankkerin hallussapidon jatkamiselle ei ole enää perusteita.
USA on pyytänyt kuitenkin uutta oikeusprosessia, -
mikä on viivästyttänyt tankkerin vapauttamista.
Iranilaistankkerin kohtalo pysyy toistaiseksi avoimena.
USA:n ulkoministeriön lausunnossa todettiin, että Grace 1 -aluksen -
epäillään toimivan Iranin vallankumouskaartin pussiin -
viemällä öljyä Iranista Syyriaan.
Tällä taas voi olla vakavia seurauksia kaikille, joilla on yhteyksiä alukseen.
Lausunnossa esitettiin oikeudelliset perusteet aluksen hallussapidolle -
mutta ei selitetty, mitä seurauksia aluksen vapauttamisella olisi.
Lausunnossa kuitenkin korostettiin: -
"Yhdysvallat pyrkii edelleen kaikin tarvittavin keinoin -
viemään Iranilta ja sen välikäsiltä mahdollisuudet -
harjoittaa epävakauttavia toimia Syyriassa ja muualla.
Iranin-vastaiset pakotteet ovat yksi näistä keinoista."
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, shabat shalom! Maanantaihin.
Suomennos: Sirpa Bågman